b"\n_START_ARTICLE_\nH\xc5\xa0K Zrinjski Mostar\n_START_SECTION_\nHist\xc3\xb2ria\n_START_PARAGRAPH_\nEl club nasqu\xc3\xa9 l'any 1905, essent el m\xc3\xa9s antic club de futbol a B\xc3\xb2snia i Hercegovina. L'any 1896 entre membres de la societat hercegovina de Mostar nasqu\xc3\xa9 la idea de crear una societat esportiva per a joves anomenada Hrvatski sokol (falc\xc3\xb3 croat). En aquell moment no fou permesa, per\xc3\xb2 el 1905, liderats pel professor Ku\xc5\xa1treb i amb l'ajut de la societat cultural Hrvoje crearen la societat \xc4\x90a\xc4\x8dki \xc5\xa0portski Klub (Club d'Esports dels Estudiants). El 1912 evolucion\xc3\xa0 vers el Gimnazijski nogometni Klub Zrinjski (Club de Futbol i Gimn\xc3\xa0stic Zrinjski). El nom del club feia refer\xc3\xa8ncia a una fam\xc3\xadlia noble croata, els Zrinski. L'any 1914 el club fou prohibit. El 1917 es fusion\xc3\xa0 amb el club Hrvatski radni\xc4\x8dki omladinski \xc5\xa0portski Klub (HRO\xc5\xa0K), formant un nou club anomenat Hercegovac. L'any 1922 el nom Zrinjski fou recuperat._NEWLINE_L'any 1923 guany\xc3\xa0 el campionat de Mostar en derrotar el J\xc5\xa0K (Club Esportiu Iugoslau) per 1-0. El 1941, amb el comen\xc3\xa7ament de la II Guerra Mundial i la creaci\xc3\xb3 de l'estat independent de Cro\xc3\xa0cia, el club jug\xc3\xa0 la Prva HNL. Acabada la Guerra, el 1945, el nou govern comunista del pa\xc3\xads prohib\xc3\xad l'\xc3\xbas de noms i signes nacionalistes i el Zrinjski fou tancat. El 1992, despr\xc3\xa9s de la independ\xc3\xa8ncia de B\xc3\xb2snia i Hercegovina fou fundat novament. Jug\xc3\xa0 a la lliga d'Herceg-B\xc3\xb2snia fins a l'any 2000, quan ingress\xc3\xa0 a la Primera Divisi\xc3\xb3 bosniana. L'any 2005 es proclam\xc3\xa0 campi\xc3\xb3 bosni\xc3\xa0. In 2005, Zrinjski celebrated its first championship crown in the Bosnian Premier League. Aquests anys jug\xc3\xa0 al club, cedit pel Dinamo Zagreb, Luka Modri\xc4\x87. La temporada 2008-09 es torn\xc3\xa0 a proclamar campi\xc3\xb3 de b\xc3\xb2snia."